[{"text_idx": "#000000", "text": "Agorwyd Galeri y Bay Tree gan Lucy a Paul ym mis Hydref 2019. Rydyn ni\u2019n cynnig gwasanaeth fframio ac yn arddangos gwaith artistiaid dawnus lleol ar ein waliau. Rydyn ni\u2019n lwcus bod Ynys Mo\u0302n yn ynys mor brydferth ac ysbrydoledig."}, {"text_idx": "#000001", "text": "Natur, cefn gwlad, y mynyddoedd a\u2019r arfordir. Mae fy nyfrliwiau ac acryligau wedi eu harddangos yn fy Oriel/Stiwdio. Edrychaf ymlaen at drafod fy ysbrydoliaeth, technegau a deunyddiau."}, {"text_idx": "#000003", "text": "Mae Janet Bell wedi bod a\u0302 stiwdio ac oriel yn Biwmares ers 2007 lle gallwch weld ei dewsiadau unigryw o brintiau, cardiau ac anrhegion yn ogystal a\u0302\u2019i phaentiadau acrylig gwreiddiol."}, {"text_idx": "#000004", "text": "Mae Janet yn canolbwyntio ar newidiadau tymhorol ei chynefin ar Ynys Mo\u0302n. Mae\u2019n peintio\u2019n reddfol gan newid cyfansoddiad a lliw wrth weithio ar sawl darn ar y tro. Mae hi\u2019n cael ei hysbrydoli gan y man a\u2019r lle mae hi\u2019n byw ac yn ei garu."}, {"text_idx": "#000005", "text": "Caiff fy mhaentiadau olew eu hysbrydoli gan natur\nfel arfer, weithiau trwy gyfrwng ffotograffiaeth. Mae\u2019r gyfres hon o baentiadau yn tueddu i glosio i mewn at y gwrthrych, gan greu ansawdd haniaethol."}, {"text_idx": "#000007", "text": "Cefais fy ngeni yn Sir Gaer a symudais i fyw i Sir Fo\u0302n yn ddiweddar. Caf fy ysbrydoli gan unrhyw beth ym myd natur; yn dirluniau, morluniau, coed, anifeiliaid ac adar. Rwyf yn gweithio gyda dyfrlliwiau ac olewau, pensel ac inc. Mae fy nghomisiynau\u2019n cynnwys portreadau a gwaith darluniadaol. Rwyf hefyd yn ddylunydd gerddi cymwysedig."}, {"text_idx": "#000008", "text": "Bagiau siopa wedi eu paentio a\u0302 llaw neu luniau wedi\u2019u fframio. Mae eich ffotograff ac enw\u2019ch anifail anwes yn gwneud anrhegion penblwydd neu anrhegion arbennig i rywun o 3 oed i 103 oed. Mae Mo\u0302n yn ynys hardd gyda golygfeydd lleol ac mae golygfeydd lleol yn boblogaidd iawn. Mae fy magiau wedi cael eu hanfon i bob rhan o\u2019r byd, o Brasil i Awstralia, o Portsmouth i Preston."}, {"text_idx": "#000009", "text": "Dw i\u2019n paentio tirluniau lleol i ddatblygu thema\u0302u, sy\u2019n bennaf ynghylch materion o hunaniaeth. Mae fy ngwaith diweddar wedi dod yn fwyfwy ffigurol gyda thripiau i fannau pellach yn ysbrydoli cyfeiriadau newydd. Dw i\u2019n ymhel rhywfaint a\u0302 gwneud ffiImiau hefyd."}, {"text_idx": "#000010", "text": "Gan weithio o\u2019m stiwdio ac oriel glan-mo\u0302r ym Miwmares, dylunydd/gwneuthurwr gemwaith ydw i sy\u2019n gweithio mewn mwclis cerameg, gwydr mo\u0302r, arian ac aur. Ar o\u0302l symud yn ddiweddar, rwyf bellach gyda Jane Fairbairn, ar Stryd Fawr Biwmares. Rwyf hefyd yn cadw stoc o emwaith sydd wedi\u2019i wneud gan ddylunwyr cydnabyddedig eraill o Fo\u0302n a gogledd Cymru."}, {"text_idx": "#000011", "text": "Gellid disgrifio fy ngwaith fel cipolwg o fywyd mewn collage. Byddaf yn mynd trwy ddetholiad o wybodaeth ac yn gosod y delweddau ar arwyneb statig sy\u2019n dod yn fan o fyfyrdod. Byddaf yn cyfeirio at destunau a straeon o draddodiad eang. Byddaf yn cyfeirio\u2019n gyson at ddywediadau o\u2019r Beibl."}, {"text_idx": "#000012", "text": "Rwyf yn arlunydd sydd wedi dysgu fy hun, ac ond wedi bod yn paentio o ddifrif ers y 5-6 blynedd diwethaf. Rwyf yn paentio cw\u0302n ac adeiladau\u2019n bennaf. Rwyf yn paentio mewn acrylig, naill ai\u2019n teneuo fel dyfrlliw neu\u2019n dew, gan ddibynnu ar hyn yr ydw i\u2019n ei baentio. Rwyf yn cymryd comisiynau."}, {"text_idx": "#000013", "text": "Artist sy\u2019n gweithio o\u2019i stiwdio yn Penmon yw Jane. Mae ei phaentiadau dyfrlliw a\u2019r lluniadau yn ddathliad o gariad at natur, wedi ei gyfoethogi trwy fyw ym Mo\u0302n gyda\u2019i harddwch rhyfeddol ac amrywiaeth o fywyd gwyllt."}, {"text_idx": "#000014", "text": "Menter gymunedol newydd yw Caffi Siop Mechell sy\u2019n cynnwys caffi, a chyfres gyfnewidiol o arddangosfeydd gan artistiaid lleol \u2013 paentiadau Terrill Lewis ar hyn o bryd."}, {"text_idx": "#000016", "text": "Ar o\u0302l rhedeg oriel gelf am 9 mlynedd, rwyf wedi caniata\u0301u imi fy hun y cyfle i chwarae. Mae lloffa\u2019r traethau\u2019n cynnig posibiliadau diderfyn. Rwyf yn defnyddio darnau sydd wedi eu gwisgo gan y mo\u0302r o lechi, metel rhydlyd a china, gan arwain at gerfluniau, mosaic ac animeiddio a hefyd osodiad a gafodd ei ysbrydoli gan ddymchwel siediau\u2019r cychwyr yn Gallows Point, Biwmares."}, {"text_idx": "#000017", "text": "Artistiaid mewn pren a charreg yw Susanna a Phil Callaghan, sydd hefyd yn creu delweddau cyfryngau cymysg haniaethol. Caiff eu gwaith ei ysbrydoli gan dirweddau a morweddau hardd, a goleuni a gwagle hynod Mo\u0302n a gogledd Cymru"}, {"text_idx": "#000018", "text": "Mae fy paentiadau wedi eu gwreiddio yn cymeriad tirlun ac adeiladau yr ardal. Mae nhw wedi selio ar brasluniau\na wnaed yn y man a\u2019r lle mewn pensal, siarcol, dyfrliw, acrylig a cyfryngau cymusg."}]